35. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 160199 της 10/22 Νοεμ. 1967 (ΦΕΚ Β' 690). Περί απαλλαγής των εις το αυτό έτος σπουδών επανεγγραφομένων φοιτητών Α.Γ.Σ.Α. εκ της εξετάσεως μαθημάτων. Έχοντες υπ' όψιν : 1)Την παρ. 5 της υπ' αριθ. 107/62 πράξεως του Υπουργικού Συμβουλίου, κυρωθείσης δια του Ν.Δ. 4263/62, 2)την υπ' αριθ. 64859α/5.9.62 απόφασιν ημών «περί απαλλαγής των εις το αυτό έτος επανεγγραφομένων φοιτητών εκ της εξετάσεως μαθημάτων» και 3)την πρότασιν της Συνελεύσεως των καθηγητών της Ανωτάτης Γεωπονικής Σχολής Αθηνών (Συνεδρία 18.10.67), αποφασίζομεν: Φοιτηταί της Ανωτάτης Γεωπονικής Σχολής Αθηνών επανεγγραφόμενοι συνεπεία αποτυχίας των εις τας τμηματικάς εξετάσεις εις το αυτό έτος σπουδών και προσερχόμενοι εις τας εξετάσεις ταύτας του έτους τούτου εκ νέου δεν υποχρεούνται να επανεξετασθώσιν εις τα μαθήματα εις α επέτυχον κατά τας εξετάσεις του απολεσθέντος έτους αλλά μόνον εις εκείνα εις τα οποία απερρίφθησαν και ένεκεν των οποίων απώλεσαν το έτος των. Η παρούσα έχει εφαρμογήν και επί των φοιτητών των εγγραφέντων κατά το Ακαδ. έτος 1966–1967. 